Rukojemnícka dráma v Kaplnej

Rukojemnícka dráma v Kaplne sa odohrala 16. júla 2003 v obci Kaplna v okrese Senec. Tento prípad patrí k najzávažnejším zásahom Útvaru osobitného určenia Prezídia Policajného zboru a Policajného pohotovostného útvaru Oddelenia Poriadkovej polície Krajského riaditeľstva Policajného zboru v Trnave. Situácia sa skončia úspešným oslobodením všetkých rukojemníkov a zadržaním pri zásahu postreleného podozrivého.

 Priebeh 
náhľad|vpravo|Peugeot 206, automobil na ktorom podozrivý unikal (ilustračné foto)
16. júla 2003 29-ročný drogovo závislý Henrich Masár, hľadaný pre podozrenie z dvoch vrážd vo Váhovciach zastrelil Petra Hantáka, vodiča vozidla Peugeot 206, ktoré stopol. Následne v odcudzenom automobile unikal pred hliadkou Policajného zboru cez Trnavu smerom na Senec. Okolo 17:00 avšak došlo k zrážke vozidla podozrivého s kamiónom v obci Kaplna.Filo, Jakub. Tri vraždy a rukojemnícka dráma v podaní Masára. In Aktuálne.sk, 2008-08-15. Dostupné na internete. 

Podozrivý vtrhol do blízkeho domu údržbára Štefana Rovenského, kde zajal štyroch rukojemníkov, z toho jedného maloletého. Rukojemníkov ohrozoval zbraňou, podľa výpovede Rovenského sa ale správal slušne a tvrdil, že im neublíži. Na miesto zásahu urýchlene dorazili príslušníci Útvaru osobitného určenia (ÚOU) a Policajného pohotovostného útvaru Trnava (PPÚ).Útvar osobitného určenia. cit. 2014-07-04. Dostupné na internete.  Po štyroch hodinách dosiahol vyjednávací tím výmenu rukojemníkov za Masárovu priateľku Andreu, ktorú na miesto priviezla polícia.

Po piatich hodinách pristúpil veliteľ zásahu k vstupu do domu. Zásahový tím po vstupe zistil, že podozrivý mieri pištoľou na hlavu svojej priateľky. Zasahujúci policajt vystrelil na plece podozrivého, projektil ale zasiahol jeho ústnu dutinu.Friš, Michal. Dráma v Kaplnej skončila šťastne, rukojemníci sú v poriadku. In SME, 2003-07-18. Dostupné na internete.

 Súdna dohra 
V roku 2005 Krajský súd v Trnave odsúdil Henricha Masára, obžalovaného z trojnásobnej vraždy, krádeže, nedovoleného ozborojovania a brania rukojemníka na doživotný trest odňatia slobody.Vrah Masár dostal doživotie. In Pravda, 2005-10-12. Dostupné na internete.

 Referencie 

 Pozri aj 
 Rukojemnícka dráma
 Útvar osobitného určenia Prezídia Policajného zboru

Kategória:Kaplna (okres Senec)
Kategória:Rukojemnícke drámy na Slovensku
Kategória:2003 na Slovensku